**Лялька**

Са старажытных часоў лялькі з'яўляюцца часткай нацыянальнай культуры, адлюстраваннем імкненняў свайго народа і валодаюць характэрнымі асаблівасцямі кожнага з рэгіёнаў, сваёй гісторыяй развіцця. У матэрыяльнай культуры славянскіх народаў выключнае месца займаюць абрадавыя лялькі і лялькі-абярэгі.

З даўніх часоў у славян жанчына была асноўнай захавальніцай традыцый, перадавала веды і навыкі з пакалення ў пакаленне, таму менавіта ёй быў давераны выраб лялек. Дзеці пад кіраўніцтвам старэйшых выраблялі лялек для гульні, а дзяўчаты і жанчыны – магічныя лялькі для выканання абрадаў, якія праводзіліся ў асаблівых выпадках сямейных абставінаў або падчас каляндарных святаў.

Абрадавыя лялькі ўяўлялі сабой нескладаныя канструкцыі з асновы і тканіны. Зараз такая лялька трансфармавалася ў звыклыя дзіцячыя цацкі, сувеніры.

У якасці абярэга кожны жадаючы можа зрабіць ляльку для сябе і сваімі рукамі. Тым больш што яна простая ў вырабе і нават не мае патрэбы ў інструментах для гэтага. Проста трэба ўнесці ўсе свае лепшыя думкі, пачуцці і пажаданні ў сваё тварэнне – гэта і будзе лепшым абярэгам.

Сфера лялечнай творчасці характэрная разнастайнасцю мастацкага свету традыцыйных лялек, якія прыйшлі з даўніх часоў і трансфармаваны ў сучасных аўтарскіх ляльках, якія з'яўляюцца сінтэзам мастацтва скульптуры, дызайну і дэкарацыі. Сучасны працэс вырабу лялькі характарызуе шырокі спектр ідэй, матэрыялаў, якія ўжываюцца рамеснікамі, і тэхнік выканання.

Шэраг майстроў выкарыстоўваюць мастацтва лялькі для аднаўлення нацыянальнага вобраза свайго рэгіёна, рэканструюючы аўтэнтычныя тэхнікі выканання адзення і строя. Такія лялькі – найбольш значная з'ява, менавіта яны становяцца брэндам рэгіёну, паколькі акумулююць і перадаюць творчы вопыт многіх пакаленняў.

Самойленка Т.А.